PM मोदी जम्मू-कश्मीर में जवानों के साथ Diwali मनाने पहुंचे, यूं बढ़ाया हौसला  देखें- VIDEO  
जम्मू-कश्मीर पहुंचे पीएम मोदी 
राजौरी में जवानों के साथ मनाई दीवाली  
जवानों को मिठाई खिलाकर की हौसला अफजाई
प्रधानमंत्री नरेंद्र मोदी (PM Narendra Modi) जम्मू-कश्मीर के राजौरी में जवानों के साथ दिवाली मना रहे हैं. पीएम मोदी ने जवानों को मिठाई खिलाई. अधिकारियों ने बताया कि प्रधानमंत्री (PM Modi) नियंत्रण रेखा पर तैनात सैनिकों के साथ बातचीत करने के लिए सीधे आर्मी ब्रिगेड हेडक्वार्टर्स पहुंचे. 2014 में पहली बार प्रधानमंत्री पद का शपथ लेने के बाद प्रधानमंत्री मोदी तीसरी बार जम्मू-कश्मीर में तैनात सैनिकों के साथ दीवाली मना रहे हैं. 
Jammu and Kashmir: Prime Minister Narendra Modi celebrated #Diwali in Rajouri district with Army personnel, today. pic.twitter.com/PyQZeQO2L1
साथ ही अनुच्छेद 370 समाप्त होने के बाद यह कश्मीर में उनकी पहली दीवाली है. पीएम मोदी ने उन्होंने बी जी ब्रिगेड मुख्यालय पर जवानों के साथ संवाद किया. प्रधानमंत्री से मुलाकात और बातचीत के बाद खुश नजर आ रहे ज्यादातर जवानों ने इस बारे में बातचीत से इनकार किया. 
हालांकि कुछ सैनिकों ने वहां से जाते-जाते संवाददाताओं से बातचीत की. एक जवान ने कहा, ‘हमने कभी नहीं सोचा था कि हम प्रधानमंत्री से मुलाकात करेंगे. उन्होंने हमारे लिए दिवाली के जश्न को यादगार बना दिया' उन्होंने कहा कि मोदी का दौरा हैरान करने वाला था और ‘हम उनसे मुलाकात के बाद खुश और गौरवान्वित महसूस कर रहे हैं.'
#WATCH Jammu and Kashmir: Prime Minister Narendra Modi celebrated #Diwali in Rajouri district with Army personnel, today. pic.twitter.com/yyvveTaTr3